รางวัลที่ภาพยนตร์เรื่องรักแห่งสยามได้รับ
ในการประกาศผู้เข้าชิงรางวัลชมรมวิจารณ์บันเทิงครั้งที่ 16 ประจำปี 2550 ภาพยนตร์ รักแห่งสยาม ได้เข้าชิง 11 รางวัล (13 รายชื่อ) จากสาขา ภาพยนตร์ยอดเยี่ยม , ผู้กำกับภาพยนตร์ยอดเยี่ยม (ชูเกียรติ ศักดิ์วีระกุล),นักแสดงนำชายยอดเยี่ยม (วิชญ์วิสิฐ หิรัญวงษ์กุล),นักแสดงนำหญิงยอดเยี่ยม (สินจัย เปล่งพานิช), สมทบชายยอดเยี่ยม (ทรงสิทธิ์ รุ่งนพคุณศรี),สมทบหญิงยอดเยี่ยม (เฌอมาลย์ บุญยศักดิ์ และ กัญญา รัตนเพชร),บทภาพยนตร์ยอดเยี่ยม (ชูเกียรติ ศักดิ์วีระกุล),กำกับภาพยอดเยี่ยม (ชูเกียรติ ศักดิ์วีระกุล), ลำดับภาพยอดเยี่ยม (ชูเกียรติ ศักดิ์วีระกุล, ลี ชาตะเมธีกุล), กำกับศิลป์ยอดเยี่ยม และดนตรีประกอบยอดเยี่ยม (กิตติ เครือมณี) และสำหรับรางวัลสตาร์เอนเตอร์เทนเมนต์อวอร์ดส ครั้งที่ 6 หรือ รางวัลผลงานบันเทิงยอดเยี่ยมที่จัดโดยสมาคมนักข่าวบันเทิง ภาพยนตร์ "รักแห่งสยาม" ได้เข้าชิงสูงสุด 9 สาขาใน 10 รายชื่อ ซึ่งได้รับรางวัลไป 6 รางวัล
ชื่นรัก (ภาพยนตร์)
ชื่นรัก ภาพยนตร์ไทยแนวโรแมนติก ดราม่า จากฝีพระหัตถ์ของ หม่อมเจ้าทิพยฉัตร ฉัตรชัย หรือท่านทิพย์ที่ออกฉายเมื่อ พ.ศ. 2522 นำแสดงโดย เศรษฐา ศิระฉายา และ อรัญญา นามวงศ์ ซึ่งภาพยนตร์เรื่องนี้ได้ส่งผลให้คู่พระ-นางในจออย่าง เศรษฐา-อรัญญา กลายเป็นคู่ชีวิตนอกจอมาจนถึงปัจจุบันโดยที่มาของภาพยนตร์เรื่องนี้มาจากที่ท่านทิพย์โปรดเพลงชื่นรักของวง ดิอิมพอสซิเบิ้ล จึงได้นำเนื้อหาของเพลงมานิพนธ์เป็นบทภาพยนตร์และได้นำเพลงชื่นรักมาเป็นเพลงเอกในภาพยนตร์พร้อมกับได้ เศรษฐา ศิระฉายา ซึ่งเป็นต้นฉบับของเพลงนี้มานำแสดง